Treinrit vir rondloperbrakke | Maroela Media
Eugene Bostick en sy trein vol honde Foto: Tiffany Johnson, Facebook
'n Foto van 'n man wat rondloperhonde in 'n trein vervoer, word wyd op sosiale media gedeel.
Eugene Bostick van Texas het dié trein gebou en sleep dit met sy trekker om die honde dorp toe te vervoer. Bostick en sy broer het vir die honde begin sorg nadat mense hulle naby sy huis begin aflaai het.
Die gebruiker Tiffany Johnson het aanvanklik die foto op Facebook gelaai. "Dit is die koelste ou," skryf sy. "Hy red rondloperhonde en elke oggend ry hy met hulle verby ons gebou. Ek het uiteindelik genoeg moed bymekaargeskraap en gevra of ek 'n foto mag neem. Wou dit met julle almal deel!"